ਐਸ਼ਵਰਿਆ ਰਾਏ ਬੱਚਨ

ਐਸ਼ਵਰਿਆ ਰਾਏ (ਤੁਲੁ ਉੱਚਾਰਣ [əjɕʋərja ː rəj], ਜਨਮ 1 ਨਵੰਬਰ 1973) ਜਾਂ ਐਸ਼ਵਰਿਆ ਰਾਏ ਬੱਚਨ ਇੱਕ ਭਾਰਤੀ ਫਿਲਮ ਅਦਾਕਾਰਾ ਅਤੇ ਮਾਡਲ ਹੈ। 1994 ਵਿੱਚ ਉਹ ਮਿਸ ਇੰਡਿਆ ਦੀ ਪਹਿਲੀ ਉਪ ਵਿਜੇਤਾ ਅਤੇ ਮਿਸ ਵਰਲਡ ਮੁਕਾਬਲੇ ਦੀ ਜੇਤੂ ਸੀ। ਉਹ ਭਾਰਤੀ ਸਿਨੇਮਾ ਦੀ ਇੱਕ ਪ੍ਰਮੁੱਖ ਸਮਕਾਲੀ ਅਦਾਕਾਰਾ ਹੈ ਅਤੇ ਉਸਨੇ ਬਾਲੀਵੁਡ ਦੀ ਹਿੰਦੀ ਭਾਸ਼ਾ ਦੀਆਂ ਫਿਲਮਾਂ ਵਿੱਚ ਆਪਣੇ ਅਦਾਕਾਰੀ ਲਈ ਦੋ ​​ਫਿਲਮ ਫੇਅਰ ਇਨਾਮ, ਦੋ ਸਕਰੀਨ ਇਨਾਮ, ਅਤੇ ਦੋ ਆਈਫਾ ਇਨਾਮ ਪ੍ਰਾਪਤ ਕੀਤੇ ਹਨ। ਰਾਏ ਨੂੰ ਭਾਰਤ ਦੀਆਂ ਸਭ ਤੋਂ ਹਰਮਨ ਪਿਆਰੀਆਂ ਅਤੇ ਪ੍ਰਭਾਵਸ਼ਾਲੀ ਹਸਤੀਆਂ ਵਿੱਚੋਂ ਇੱਕ ਮੰਨਿਆ ਜਾਂਦਾ ਹੈ, ਅਤੇ ਮੀਡਿਆ ਵਿੱਚ ਅਕਸਰ ਦੁਨੀਆ ਦੀ ਸਭ ਤੋਂ ਖੂਬਸੂਰਤ ਔਰਤ ਦੇ ਰੂਪ ਵਿੱਚ ਦੇਖਿਆ ਜਾਂਦਾ ਹੈ।

ਕਾਲਜ ਵਿੱਚ, ਰਾਏ ਨੇ ਕੁਝ ਮਾਡਲਿੰਗ ਦੀਆਂ ਨੌਕਰੀਆਂ ਕੀਤੀਆਂ। ਕਈ ਟੈਲੀਵਿਜ਼ਨ ਇਸ਼ਤਿਹਾਰਾਂ ਵਿੱਚ ਪੇਸ਼ ਹੋਣ ਤੋਂ ਬਾਅਦ, ਉਹ ਮਿਸ ਇੰਡੀਆ ਪੇਜੈਂਟ ਵਿੱਚ ਦਾਖਲ ਹੋ ਗਈ, ਜਿਸ ਵਿੱਚ ਉਸ ਨੇ ਦੂਜਾ ਸਥਾਨ ਪ੍ਰਾਪਤ ਕੀਤਾ। ਫਿਰ ਉਸ ਨੂੰ ਮਿਸ ਵਰਲਡ 1994 ਦਾ ਤਾਜ ਪਹਿਨਾਇਆ ਗਿਆ, ਜਿਸ ਤੋਂ ਬਾਅਦ ਉਸ ਨੂੰ ਫ਼ਿਲਮਾਂ ਵਿੱਚ ਅਭਿਨੈ ਕਰਨ ਦੀਆਂ ਪੇਸ਼ਕਸ਼ਾਂ ਮਿਲਣੀਆਂ ਸ਼ੁਰੂ ਹੋ ਗਈਆਂ। ਉਸ ਨੇ ਮਨੀ ਰਤਨਮ ਦੀ 1997 ਦੀ ਤਾਮਿਲ ਫ਼ਿਲਮ "ਇਰੂਵਰ" ਤੋਂ ਅਭਿਨੈ ਦੀ ਸ਼ੁਰੂਆਤ ਕੀਤੀ ਅਤੇ ਉਸੇ ਸਾਲ "ਔਰ ਪਿਆਰ ਹੋ ਗਿਆ" ਉਸ ਦੀ ਪਹਿਲੀ ਹਿੰਦੀ ਫ਼ਿਲਮ ਰਿਲੀਜ਼ ਸੀ। ਉਸ ਦੀ ਪਹਿਲੀ ਵਪਾਰਕ ਸਫਲਤਾ ਤਮਿਲ ਰੋਮਾਂਟਿਕ ਡਰਾਮਾ "ਜੀਨਸ" (1998) ਸੀ, ਜੋ ਉਸ ਸਮੇਂ ਭਾਰਤੀ ਸਿਨੇਮਾ ਵਿੱਚ ਬਣੀ ਸਭ ਤੋਂ ਮਹਿੰਗੀ ਫ਼ਿਲਮ ਸੀ। ਉਸ ਨੇ ਵਧੇਰੇ ਸਫ਼ਲਤਾ ਫ਼ਿਲਮ "ਹਮ ਦਿਲ ਦੇ ਚੁਕੇ ਸਨਮ" (1999) ਅਤੇ "ਦੇਵਦਾਸ" (2002) ਵਿੱਚ ਆਪਣੀ ਅਦਾਕਾਰੀ ਲਈ ਸਰਬੋਤਮ ਫਿਲਮਫੇਅਰ ਐਵਾਰਡ ਜਿੱਤ ਕੇ ਪ੍ਰਾਪਤ ਕੀਤੀ।

ਰਾਏ ਨੇ ਤਾਮਿਲ ਰੁਮਾਂਟਿਕ ਫ਼ਿਲਮ "ਕੰਦੁਕੋਂਦਿਨ ਕੰਦੁਕੋਂਦਿਨ" (2000), ਬੰਗਾਲੀ ਫ਼ਿਲਮ “ਚੋਖਰ ਬਾਲੀ” (2003) ਵਿੱਚ ਟੈਗੋਰ ਦੀ ਹੀਰੋਇਨ, ਬਿਨੋਦਿਨੀ, ਰੇਨਕੋਟ (2004) ਵਿੱਚ ਇੱਕ ਦੁਖੀ ਔਰਤ, ਬ੍ਰਿਟਿਸ਼ ਨਾਟਕ ਫ਼ਿਲਮ "ਪ੍ਰੋਵੋਕਡ" ਵਿੱਚ ਕਿਰਨਜੀਤ ਆਹਲੂਵਾਲੀਆ ਅਤੇ “ਗੁਜਾਰਿਸ਼ “(2010) ਆਦਿ ਫ਼ਿਲਮਾਂ ਵਿੱਚ ਨਿਭਾਏ ਗਏ ਭਾਵੁਕ ਕਿਰਦਾਰਾਂ ਲਈ ਪ੍ਰਸੰਸਾ ਪ੍ਰਾਪਤ ਕੀਤੀ। ਐਸ਼ਵਰਿਆ ਰਾਏ ਦੀ ਸਭ ਤੋਂ ਵੱਡੀ ਵਪਾਰਕ ਸਫਲਤਾ ਰੁਮਾਂਟਿਕ ਫਿਲਮ "ਮੁਹੱਬਤੇਂ" (2000), ਐਡਵੈਂਚਰ ਫ਼ਿਲਮ "ਧੂਮ 2" (2006), ਇਤਿਹਾਸਕ ਰੋਮਾਂਸ “ਗੁਰੂ”(2007) ਅਤੇ “ਜੋਧਾ ਅਕਬਰ” (2008), ਵਿਗਿਆਨ ਕਲਪਨਾ ਫ਼ਿਲਮ "ਐਂਥੀਰਨ" (2010) ਅਤੇ ਰੋਮਾਂਟਿਕ ਨਾਟਕ "ਐ ਦਿਲ ਹੈ ਮੁਸ਼ਕਿਲ" (2016) ਰਹੀਆਂ।


ਰਾਏ ਨੇ 2007 ਵਿੱਚ ਅਦਾਕਾਰ ਅਭਿਸ਼ੇਕ ਬੱਚਨ ਨਾਲ ਵਿਆਹ ਕਰਵਾਇਆ; ਇਸ ਜੋੜੇ ਦੀ ਇੱਕ ਧੀ ਹੈ। ਉਸ ਦੀਆਂ ਆਫ-ਸਕ੍ਰੀਨ ਭੂਮਿਕਾਵਾਂ ਵਿੱਚ ਕਈ ਚੈਰਿਟੀ ਸੰਸਥਾਵਾਂ ਅਤੇ ਮੁਹਿੰਮਾਂ ਲਈ ਬ੍ਰਾਂਡ ਅੰਬੈਸਡਰ ਵਜੋਂ ਡਿਊਟੀਆਂ ਸ਼ਾਮਲ ਹਨ। ਉਹ ਏਡਜ਼ (UNAIDS) ਦੇ ਸੰਯੁਕਤ ਰਾਸ਼ਟਰ ਦੇ ਸੰਯੁਕਤ ਪ੍ਰੋਗਰਾਮ ਦੀ ਸਦਭਾਵਨਾ ਰਾਜਦੂਤ ਹੈ। 2003 ਵਿੱਚ, ਉਹ ਕਾਨ ਫ਼ਿਲਮ ਫੈਸਟੀਵਲ ਵਿੱਚ ਜਿਊਰੀ ਮੈਂਬਰ ਬਣਨ ਵਾਲੀ ਪਹਿਲੀ ਭਾਰਤੀ ਅਭਿਨੇਤਰੀ ਸੀ।
ਸ਼ੁਰੂਆਤੀ ਜੀਵਨ

ਰਾਏ ਦਾ ਜਨਮ 1 ਨਵੰਬਰ 1973 ਨੂੰ ਕਰਨਾਟਕ ਦੇ ਮੰਗਲੋਰੂ ਵਿੱਚ ਇੱਕ ਤੁਲੂ-ਭਾਸ਼ੀ ਬੰਟ ਪਰਿਵਾਰ ਵਿੱਚ ਹੋਇਆ ਸੀ। ਉਸ ਦੇ ਪਿਤਾ, ਕ੍ਰਿਸ਼ਨਰਾਜ, ਜਿਨ੍ਹਾਂ ਦੀ 18 ਮਾਰਚ 2017 ਨੂੰ ਮੌਤ ਹੋ ਗਈ ਸੀ, ਇੱਕ ਆਰਮੀ ਜੀਵ ਵਿਗਿਆਨੀ ਸੀ, ਜਦੋਂ ਕਿ ਉਸ ਦੀ ਮਾਂ, ਵਰਿੰਦਾ, ਇੱਕ ਘਰੇਲੂ ਔਰਤ ਹੈ। ਉਸ ਦਾ ਇੱਕ ਵੱਡਾ ਭਰਾ ਆਦਿੱਤਿਆ ਰਾਏ ਹੈ, ਜੋ ਵਪਾਰਕ ਨੇਵੀ ਵਿੱਚ ਇੰਜੀਨੀਅਰ ਹੈ। ਰਾਏ ਦੀ ਫ਼ਿਲਮ "ਦਿਲ ਕਾ ਰਿਸ਼ਤਾ" (2003) ਉਸ ਦੇ ਭਰਾ ਦੁਆਰਾ ਸਹਿ-ਨਿਰਮਾਣ ਕੀਤੀ ਗਈ ਸੀ ਅਤੇ ਉਸ ਦੀ ਮਾਂ ਦੁਆਰਾ ਸਹਿ-ਲਿਖਤ ਕੀਤੀ ਗਈ ਸੀ। ਇਹ ਪਰਿਵਾਰ ਮੁੰਬਈ ਚਲਿਆ ਗਿਆ, ਜਿੱਥੇ ਰਾਏ ਨੇ ਆਰੀਆ ਵਿਦਿਆ ਮੰਦਰ ਹਾਈ ਸਕੂਲ ਵਿੱਚ ਪੜ੍ਹਾਈ ਕੀਤੀ। ਰਾਏ ਨੇ ਇੱਕ ਸਾਲ ਜੇ ਜੇ ਕਾਲਜ ਵਿੱਚ ਇੰਟਰਮੀਡੀਏਟ ਦੀ ਪੜ੍ਹਾਈ ਕੀਤੀ ਅਤੇ ਫਿਰ ਮਟੁੰਗਾ ਦੇ ਡੀਜੀ ਰੁਪਾਰੈਲ ਕਾਲਜ ਵਿੱਚ ਦਾਖਿਲਾ ਲਿਆ, ਉਸ ਨੇ ਐਚ.ਐਸ.ਸੀ. ਦੀ ਪ੍ਰੀਖਿਆ ਵਿੱਚ 90 ਪ੍ਰਤੀਸ਼ਤ ਪ੍ਰਾਪਤ ਕੀਤੇ।

ਉਸ ਨੇ ਆਪਣੀ ਜਵਾਨੀ ਦੌਰਾਨ ਪੰਜ ਸਾਲਾਂ ਲਈ ਕਲਾਸੀਕਲ ਡਾਂਸ ਅਤੇ ਸੰਗੀਤ ਦੀ ਸਿਖਲਾਈ ਪ੍ਰਾਪਤ ਕੀਤੀ। ਉਸ ਦਾ ਮਨਪਸੰਦ ਵਿਸ਼ਾ ਜੀਵ-ਵਿਗਿਆਨ ਸੀ, ਇਸ ਲਈ ਉਸ ਨੇ ਸ਼ੁਰੂ ਵਿੱਚ ਡਾਕਟਰੀ ਦੇ ਵਿੱਚ ਵੀ ਬਣਾਉਣ ਦੀ ਸੋਚੀ ਅਤੇ ਫਿਰ ਆਰਕੀਟੈਕਟ ਬਣਨ ਦੀ ਯੋਜਨਾ ਦੇ ਨਾਲ ਉਸ ਨੇ ਰਚਨਾ ਸੰਸਦ ਅਕਾਦਮੀ ਦੀ ਆਰਕੀਟੈਕਚਰ ਵਿੱਚ ਦਾਖਲਾ ਲਿਆ, ਪਰ ਬਾਅਦ ਵਿੱਚ ਉਸ ਨੇ ਮਾਡਲਿੰਗ ਵਿੱਚ ਆਪਣਾ ਕੈਰੀਅਰ ਬਣਾਉਣ ਲਈ ਆਪਣੀ ਪੜ੍ਹਾਈ ਛੱਡ ਦਿੱਤੀ।
ਨਿੱਜੀ ਜ਼ਿੰਦਗੀ

1999 ਵਿੱਚ, ਰਾਏ ਨੇ ਬਾਲੀਵੁੱਡ ਅਭਿਨੇਤਾ ਸਲਮਾਨ ਖਾਨ ਨੂੰ ਡੇਟ ਕਰਨਾ ਸ਼ੁਰੂ ਕੀਤਾ; ਉਨ੍ਹਾਂ ਦਾ ਰਿਸ਼ਤਾ ਮੀਡੀਆ ਵਿੱਚ ਅਕਸਰ ਦੱਸਿਆ ਜਾਂਦਾ ਰਿਹਾ ਜਦੋਂ ਤੱਕ ਇਹ ਜੋੜਾ 2002 ਵਿੱਚ ਇਹ ਜੋੜਾ ਵੱਖ ਨਹੀਂ ਗਿਆ ਸੀ। ਰਾਏ ਨੇ ਖ਼ਾਨ ਦੀ ਬਦਸਲੂਕੀ (ਜ਼ਬਾਨੀ, ਸਰੀਰਕ ਅਤੇ ਭਾਵਨਾਤਮਕ), ਬੇਵਫ਼ਾਈ ਅਤੇ ਗੁੱਸਾ ਰਿਸ਼ਤਾ ਖ਼ਤਮ ਹੋਣ ਦੇ ਕਾਰਨ ਦੱਸੇ ਸਨ। ਫਿਰ ਅਭਿਨੇਤਾ ਵਿਵੇਕ ਓਬਰਾਏ ਨਾਲ 2005 ਤੱਕ ਰਿਸ਼ਤਾ ਟੁੱਟਣ ਤੱਕ ਪ੍ਰੇਮ ਸੰਬੰਧ ਰਹੇ ਸਨ।

in 2010|203x203px]]
ਹਾਲਾਂਕਿ ਉਹ ਦੋਵੇਂ "ਢਾਈ ਅਕਸ਼ਰ ਪ੍ਰੇਮ ਕੇ" (ਜਿਸ ਵਿੱਚ ਉਸ-ਲੰਬ ਚਿਰੇ ਬੁਆਏਫਰੈਂਡ, ਸਲਮਾਨ ਖਾਨ ਦਾ ਇੱਕ ਛੋਟਾ ਜਿਹਾ ਕੈਮਿਓ ਸੀ) ਅਤੇ "ਕੁਛ ਨਾ ਕਹੋ" ਵਿੱਚ ਨਜ਼ਰ ਆਏ ਸਨ। ਅਭਿਸ਼ੇਕ ਬੱਚਨ ਨੂੰ “ਧੂਮ 2” ਦੀ ਸ਼ੂਟਿੰਗ ਦੌਰਾਨ ਰਾਏ ਨਾਲ ਪਿਆਰ ਹੋ ਗਿਆ ਸੀ। ਉਨ੍ਹਾਂ ਦੀ ਕੁੜਮਾਈ ਦੀ ਘੋਸ਼ਣਾ 14 ਜਨਵਰੀ 2007 ਨੂੰ ਕੀਤੀ ਗਈ ਸੀ ਅਤੇ ਬਾਅਦ ਵਿੱਚ ਉਸ ਦੇ ਪਿਤਾ ਅਮਿਤਾਭ ਬੱਚਨ ਨੇ ਇਸਦੀ ਪੁਸ਼ਟੀ ਕੀਤੀ। ਇਸ ਜੋੜੇ ਨੇ 20 ਅਪ੍ਰੈਲ 2007 ਨੂੰ ਬੰਟ ਭਾਈਚਾਰੇ ਦੇ ਰਵਾਇਤੀ ਹਿੰਦੂ ਸੰਸਕਾਰਾਂ ਅਨੁਸਾਰ ਵਿਆਹ ਕੀਤਾ ਸੀ, ਜਿਸ ਨਾਲ ਉਹ ਸੰਬੰਧਤ ਹਨ। ਉੱਤਰ ਭਾਰਤੀ ਅਤੇ ਬੰਗਾਲੀ ਸਮਾਰੋਹ ਵੀ ਕੀਤੇ ਗਏ। ਵਿਆਹ ਮੁੰਬਈ ਦੇ ਜੁਹੂ ਵਿੱਚ, ਬੱਚਨ ਨਿਵਾਸ, "ਪ੍ਰਤੀਕਸ਼ਾ" ਵਿਖੇ ਇੱਕ ਨਿਜੀ ਸਮਾਰੋਹ ਵਿੱਚ ਹੋਇਆ ਸੀ। ਉਨ੍ਹਾਂ ਨੂੰ ਭਾਰਤੀ ਮੀਡੀਆ ਵਿੱਚ ਸੁਪਰਕਪਲ ਦੱਸਿਆ ਗਿਆ ਹੈ। ਰਾਏ ਆਪਣੇ ਪਰਿਵਾਰ ਦੇ ਬਹੁਤ ਨੇੜੇ ਹੈ ਅਤੇ ਵਿਆਹ ਤੋਂ ਪਹਿਲਾਂ ਤੱਕ ਮੁੰਬਈ ਦੇ ਬਾਂਦਰਾ ਵਿੱਚ ਉਨ੍ਹਾਂ ਦੇ ਨਾਲ ਰਹਿੰਦੀ ਸੀ।

ਰਾਏ ਹਿੰਦੂ ਅਤੇ ਗਹਿਰੇ ਧਾਰਮਿਕ ਹਨ। ਉਸ ਦੀ ਅੰਤਰਰਾਸ਼ਟਰੀ ਮੌਜੂਦਗੀ ਉਸ ਸਮੇਂ ਗਰਮਾ ਗਈ ਜਦੋਂ ਅਭਿਸ਼ੇਕ ਬੱਚਨ ਉਨ੍ਹਾਂ ਦੇ ਵਿਆਹ ਤੋਂ ਥੋੜ੍ਹੀ ਦੇਰ ਬਾਅਦ ਕਾਨ ਫਿਲਮ ਫੈਸਟੀਵਲ ਅਤੇ ਬਾਅਦ ਵਿੱਚ ਓਪਰਾ ਵਿਨਫਰੇ ਸ਼ੋਅ ਵਿੱਚ ਸ਼ਾਮਲ ਹੋਈ, ਜੋ 28 ਸਤੰਬਰ 2009 ਨੂੰ ਪ੍ਰਸਾਰਿਤ ਕੀਤਾ ਗਿਆ । ਉਨ੍ਹਾਂ ਨੂੰ ਬ੍ਰੈਂਜਲੀਨਾ ਨਾਲੋਂ ਇੱਕ ਜੋੜਾ ਵਜੋਂ ਵਧੇਰੇ ਮਸ਼ਹੂਰ ਦੱਸਿਆ ਗਿਆ ਸੀ।

ਰਾਏ ਨੇ 16 ਨਵੰਬਰ, 2011 ਨੂੰ ਇੱਕ ਲੜਕੀ, ਆਰਾਧਿਆ ਨੂੰ ਜਨਮ ਦਿੱਤਾ। ਰਾਏ ਨੂੰ ਆਮ ਤੌਰ 'ਤੇ ਪ੍ਰਸ਼ੰਸਕਾਂ ਅਤੇ ਮੀਡੀਆ ਦੁਆਰਾ "ਐਸ਼" ਉਪਨਾਮ ਨਾਲ ਜਾਣਿਆ ਜਾਂਦਾ ਹੈ, ਪਰ ਇਹ ਕਿਹਾ ਗਿਆ ਹੈ ਕਿ ਉਹ ਇਸ ਤਰ੍ਹਾਂ ਬੁਲਾਇਆ ਜਾਣ ਨੂੰ ਨਾਪਸੰਦ ਕਰਦੀ ਹੈ। ਉਸ ਨੇ ਲੋਕਾਂ ਨੂੰ "ਐਸ਼ਵਰਿਆ" ਤੋਂ ਇਲਾਵਾ ਹੋਰਨਾਂ ਨਾਵਾਂ ਨਾਲ ਉਸ ਦਾ ਜ਼ਿਕਰ ਕਰਨ ਤੋਂ ਮਨਾ ਕੀਤਾ ਹੈ ਕਿਉਂਕਿ ਉਹ "ਉਸਦੇ ਚੰਗੇ ਨਾਮ ਨੂੰ ਵਿਗਾੜਨਾ" ਨਹੀਂ ਚਾਹੁੰਦੀ।

12 ਜੁਲਾਈ 2020 ਨੂੰ ਐਸ਼ਵਰਿਆ ਰਾਏ ਅਤੇ ਉਸ ਦੀ ਧੀ ਦਾ COVID-19 ਲਈ ਪੌਜੀਟਿਵ ਹੋਣ ਦੀ ਖਬਰ ਮਿਲੀ ਸੀ। 17 ਜੁਲਾਈ ਨੂੰ, ਉਨ੍ਹਾਂ ਨੂੰ ਹਸਪਤਾਲ ਵਿੱਚ ਭਰਤੀ ਹੋਣ ਦੀ ਖ਼ਬਰ ਮਿਲੀ ਸੀ।
ਹਵਾਲੇ
ਬਾਹਰੀ ਕੜੀਆਂ

*
*

ਸ਼੍ਰੇਣੀ:ਜਨਮ 1973
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਫੈਮਿਨਾ ਮਿਸ ਇੰਡੀਆ ਜੇਤੂ
ਸ਼੍ਰੇਣੀ:ਭਾਰਤੀ ਅਦਾਕਾਰਾਵਾਂ
ਸ਼੍ਰੇਣੀ:ਤਾਮਿਲ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਸ਼੍ਰੇਣੀ:ਹਿੰਦੀ ਸਿਨੇਮਾ ਵਿੱਚ ਅਭਿਨੇਤਰੀਆਂ
ਸ਼੍ਰੇਣੀ:ਫ਼ਿਲਮਫ਼ੇਅਰ ਪੁਰਸਕਾਰ ਵਿਜੇਤਾ
ਸ਼੍ਰੇਣੀ:ਨਾਚ ਵਿੱਚ ਭਾਰਤੀ ਔਰਤਾਂ ਦੀ ਸੂਚੀ
ਸ਼੍ਰੇਣੀ:ਬੱਚਨ ਪਰਿਵਾਰ